Úradný vestník L 084 , 05/04/2000 S. 0003 - 0007



Nariadenie Komisie (ES) č. 709/2000 zo 4. apríla 2000 týkajúce sa zatriedenia určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) č. 2626/1999 [2], najmä na jeho článok 9, keďže: (1) na zabezpečenie jednotného uplatňovania kombinovanej nomenklatúry tvoriacej prílohu k uvedenému nariadeniu je potrebné prijať opatrenia týkajúce sa zatriedenia tovarov uvedených v prílohe k tomuto nariadeniu; (2) nariadenie (EHS) č. 2658/87 ustanovilo všeobecné pravidlá pre výklad kombinovanej nomenklatúry. Tieto pravidlá sa vzťahujú pre každú inú nomenklatúru, ktorá je na nej úplne alebo sčasti založená, alebo ktorá k nej pridáva ďalšie triedenie a ktorá je zriadená osobitnými ustanoveniami spoločenstva, s ohľadom na uplatňovanie sadzobných a iných opatrení týkajúcich sa obchodovania s tovarom; (3) v súlade s týmito všeobecnými pravidlami tovar opísaný v stĺpci 1 tabuľky v prílohe k tomuto nariadeniu sa musí zatriediť do kódov KN uvedených v stĺpci 2, na základe zdôvodnení uvedených v stĺpci 3; (4) je vhodné aby, s výhradou opatrení, ktoré sú v platnosti na území spoločenstva týkajúcich sa systémov dvojitej kontroly a prednostného a spätného dohľadu spoločenstva nad textilnými výrobkami pri ich dovoze na územie spoločenstva, mohol držiteľ i naďalej uplatňovať záväzné informácie o nomenklatúrnom zatriedení tovaru vydané colnými orgánmi členských štátov so zreteľom na zatriedenie tovaru do kombinovanej nomenklatúry, ktoré nie sú v súlade s ustanoveniami tohto nariadenia, podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmeneným a doplneným nariadením Európskeho parlamentu a Rady č. 955/1999 [4], po dobu 60 dní; (5) opatrenia uvedené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa zatrieďuje v rámci kombinovanej nomenklatúry do príslušných kódov KN uvedených v stĺpci 2 tejto tabuľky. Článok 2 S výhradou platných opatrení v spoločenstve týkajúcich sa dvojitého kontrolného systému a predošlého a dodatočného dohľadu spoločenstva nad textilnými výrobkami pri ich dovoze na územie spoločenstva sa môžu záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s ustanoveniami tohto nariadenia, naďalej požadovať v súlade s ustanoveniami článku 12 ods. 6 nariadenia (EHS) č. 2913/92, a to počas obdobia 60 dní. Článok 3 Toto nariadenie nadobúda účinnosť dvadsiaty deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. apríla 2000 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 321, 14.12.1999, s. 3. [3] Ú. v. ES L 302, 19.10.1992, s. 1. [4] Ú. v. ES L 119, 7.5.1999, s. 1. -------------------------------------------------- PRÍLOHA Opis tovaru | Zatriedenie (kód KN) | Odôvodnenie | (1) | (2) | (3) | 1.Jednofarebný pletený odev (95 % bavlny, 5 % elastanu), s viac ako desiatimi stehmi na dĺžkový centimeter v každom smere, počítané na plochu aspoň 10 cm x 10 cm. Má rovný strih, je určený na pokrytie hornej časti tela, siaha pod pás (59 cm), má iba jeden krátky rukáv.Odev má asymetrický a veľmi hlboký výstrih bez zapínania.V prednej časti je ozdobený kúskom výšivky, ktorá siaha od výstrihu až na rukáv.Okolo výstrihu a na konci rukáva má všité tkané pásiky a spodná časť odevu je olemovaná.(Blúzka)(Pozri fotografiu č. 593) | 61061000 | Zatriedenie je vymedzené ustanoveniami všeobecných pravidiel 1 a 6 pre výklad kombinovanej nomenklatúry, poznámkou 4 ku kapitole 61 a znením kódov KN 6106 a 61061000. Taktiež pozri vysvetlivky ku kombinovanej nomenklatúre k položke 6106 týkajúce sa blúzok. Ak sa do úvahy zoberie jeho strih a hlboký výstrih, tento odev sa bude zatrieďovať ako blúzka. | 2.Jednofarebný odev z hrubej pletenej textílie s lemovaním po dĺžke (100 % bavlna), rovného strihu, určený na pokrytie hornej časti tela, siahajúci pod pás (62 cm), s krátkymi rukávmi.Má výstrih do tvaru V bez zapínania a ozdobnú výšivku na prednej časti.Konce rukávov, výstrih a spodná časť odevu sú olemované.(Odev podobný pulóvru)(Pozri fotografiu č. 595) | 61102099 | Zatriedenie je vymedzené ustanoveniami všeobecných pravidiel 1 a 6 pre výklad kombinovanej nomenklatúry a znením kódov KN 6110, 611020 a 61102099. Taktiež pozri vysvetlivky ku kombinovanej nomenklatúre k položke 6110. Ak sa do úvahy zoberie celkový vzhľad odevu a druh textílie, z ktorej je vyhotovený, tento odev sa zatriedi ako odev podobný pulóvru. | 3.Viacfarebný odev vyhotovený zo zamatovej pletenej textílie (80 % viskóza, 20 % polyester) s viac ako desiatimi stehmi na dĺžkový centimeter v každom smere, počítané na plochu aspoň 10 cm x 10 cm.Tento odev má tesne priliehavý strih a pokrýva hornú časť tela pod pás.Odev má dlhé, priliehavé rukávy, okrúhly výstrih, bez zapínania a je s ozdobným motívom vpredu.Výstrih a konce rukávov sú ovrúbené pletenou textíliou a spodok odevu je Olemovaný.(Odev podobný pulóvru)(Pozri fotografiu č. 585) | 61103099 | Zatriedenie je vymedzené všeobecnými pravidlami 1 a 6 pre výklad kombinovanej nomenklatúry, poznámkami 1 a 9, druhý odsek ku kapitole 61 a znením kódov KN 6110, 611030 a 61103099. Taktiež pozri vysvetlivky Harmonizovaného systému k položke 6109 a vysvetlivky kombinovanej nomenklatúry k položke 6110. Ak sa do úvahy zoberie, že tento odev nemá zapínanie, nemožno ho zatriediť ako blúzku položky 6106. | 4.Tesne priliehavý pletený odev (hrúbka: 1,5 mm, 70 % akrylu, 30 % polyesteru), určený na zakrytie hornej časti tela, siahajúci k pásu (51 cm). Je bez rukávov a po dĺžke s lemovaním.Má okrúhly výstrih bez zapínania. Okolo výstrihu a otvoru rukávov je ovrúbený.(Odev podobný pulóvru)(Pozri fotografiu č. 589) | 61103099 | Zatriedenie je vymedzená ustanoveniami všeobecných pravidiel 1 a 6 pre výklad kombinovanej nomenklatúry, poznámkami 1 a 9, druhý odsek ku kapitole 61 a znením kódov KN 6110, 611030 a 61103099. Taktiež pozri vysvetlivky ku kombinovanej nomenklatúre k položke 6110. Ak sa do úvahy zoberie hmotnosť odevu a jeho hrúbku, tento odev sa nemôže zatriediť ako tielko alebo tričko položky 6109. | +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------